Ing alam liar mung sethithik populasi kerbo liar sing isih urip. Kebo liar India bisa ditemokaké ing India, Pakistan, Bangladesh, Nepal, Bhutan lan Thailand. Kebo iki duwé sungu sing gedhé banget mawa rata-rata ukurané 1 m. Senajan mangkono kebo sing ditembak nalika taun 1955 duwé sungu sing ukurannya saka pucuk siji tekan pucuk sijiné tekan 4,24 m. Iki uga salah saji sebab ngapa kebo arang diserang déning kéwan pamangan daging. Macan iku salah siji kéwan pemangan daging sing isa matèni kebo sing boboté tekan 1000–1200 kg. Lan mung macan sing wis pengalaman bakal nyerang kebo ing bagéan sikil luwih dhisik. Yèn diserang kebo bakal ngadhang macan nganggo sungu lan irungé sarta mbentuk barisan. Kebo uga ditepungi minangka kéwan sing asring nyerang senajan ora diprovokasi. Iki nyebabakaké kebo isih dadi kéwan sing bisa mbebayai kanggo manungsa.